ΓΡΑΠΤΗ ΕΡΩΤΗΣΗ P-2422/99

υποβολή: Hiltrud Breyer (Verts/ALE) προς την Επιτροπή

(13 Δεκεμβρίου 1999)

Θέμα: Επιδοτήσεις για τον άνθρακα και την πυρηνική ενέργεια

Στη λευκή βίβλο για τις ανανεώσιμες πηγές ενέργειας δεσμεύεται η Επιτροπή να λάβει μέτρα κατά της επιδότησης στους τομείς του άνθρακα και της πυρηνικής ενέργειας.

1. Ποια μέτρα έλαβε η Επιτροπή;

α) κατά των άμεσων επιδοτήσεων για τον άνθρακα

β) κατά των έμμεσων επιδοτήσεων για τον άνθρακα

γ) κατά των άμεσων επιδοτήσεων για την πυρηνική ενέργεια

δ) κατά των έμμεσων επιδοτήσεων για την πυρηνική ενέργεια;

2. Εάν δεν έλαβε ακόμη μέτρα, μπορεί να μας πληροφορήσει πότε πρόκειται να προβεί σε συγκεκριμένες ενέργειες προς αυτήν την κατεύθυνση;

3. Μπορεί να εξηγήσει η Επιτροπή, γιατί οι πολυάριθμες καταγγελίες για άμεση και έμμεση επιδότηση στους τομείς της πυρηνικής ενέργειας και του άνθρακα, π.χ. οι διαμαρτυρίες για την Ηλεκτρική Εταιρία της Γαλλίας (EdF) ή η φορολογική απαλλαγή για τη γερμανική παραγωγή ατομικής ενέργειας η ακόμα οι ενδείξεις για μη κοινοποιούμενες ενισχύσεις, δεν λαμβάνονταιπόψη και δεν ερευνώνται από την Επιτροπή;

4. Συμφωνεί μαζί μου η Επιτροπή ότι περαιτέρω αγνόηση της εντολής για την παύση των επιδοτήσεων στους τομείς του άνθρακα και της πυρηνικής ενέργειας αποτελεί νόθευση του ανταγωνισμού και παραβίαση της Συνθήκης, ενώ δημιουργεί την εντύπωση στην κοινή γνώμη ότι η Επιτροπή δυσχεραίνει συνειδητά τους όρους ανταγωνισμού για τις ανανεώσιμες μορφές ενέργειας;

Απάντηση της κ. de Palacio εξ ονόματος της Επιτροπής

(20 Δεκεμβρίου 1999)

Η Ευρωπαϊκή Επιτροπή, όσον αφορά τον άνθρακα, ενέκρινε στις 28 Δεκεμβρίου 1993 το κοινοτικό σύστημα παρέμβασης των κρατών μελώνπέρ της βιομηχανίας του άνθρακα (απόφαση αριθ. 3632/93/ΕΚΑΧ)(1) που προβλέπει για την περίοδο 1994-2002 την προοδευτική μείωση των ενισχύσεων, στο πλαίσιο των προγραμμάτων αναδιάρθρωσης και μείωσης δραστηριοτήτων. Στην πλειονότητα των περιπτώσεων, ο ρυθμός της αναδιάρθρωσης διέπεται από την ανάγκη εξεύρεσης λύσεων στα συναφή κοινωνικά και περιφερειακά προβλήματα. Έχουν καταργηθεί τα συστήματα έμμεσων ενισχύσεων.

Όσον αφορά την πυρηνική ενέργεια, η συνθήκη Ευρατόμ δεν περιλαμβάνει διατάξεις σχετικά με τον ανταγωνισμό και τις κρατικές ενισχύσεις. Ο ισχυρισμός της χορήγησης κρατικών ενισχύσεων για την πυρηνική παραγωγή ηλεκτρισμού στο κοινοτικό έδαφος δεν μπόρεσε ποτέ να αποδειχθεί.

Η Ευρωπαϊκή Επιτροπή έχει επίγνωση της ανάγκης ενίσχυσης της προώθησης της ανανεώσιμης ενέργειας έτσι ώστε να επιτύχει η Κοινότητα τον ενδεικτικό στόχο της του 12 % της συμβολής ανανεώσιμων πηγών ενέργειας στην ενεργειακή κατανάλωση της Κοινότητας έως το 2010. Η Επιτροπή προώθησε πρόσφατα την εκστρατεία εκκίνησης με σκοπό να ενθαρρύνει τις ιδιωτικές επενδύσεις σε αυτό τον τομέα και ιδιαίτερα στις τεχνολογίες τις παραπλήσιες της αγοράς, συγκεκριμένα τις τεχνολογίες της ηλιακής και της αιολικής ενέργειας καθώς και της ενέργειας βιομάζας.

Η Ευρωπαϊκή Επιτροπή μελετά σήμερα περαιτέρω πρωτοβουλίες για την προώθηση των ανανεώσιμων μορφών ενέργειας, ιδιαίτερα μέτρα σχετικά με τις δραστηριότητες της εσωτερικής αγοράς για τον ηλεκτρισμό. Όπως αναφέρεται στο λευκό βιβλίο για τις ανανεώσιμες πηγές ενέργειας(2), που ανέφερε το αξιότιμο μέλος, μια σημαντικά αυξημένη προώθηση στην αγορά της ανανεώσιμης ενέργειας είναι θεμελιώδους σημασίας για την επίτευξη των στόχων της συμφωνίας του Κιότο σχετικά με τις εκπομπές που συμβάλλουν στο φαινόμενο θερμοκηπίου. Όπως ανακοινώθηκε στο λευκό βιβλίο η Ευρωπαϊκή Επιτροπή μελετά σήμερα τροποποιήσεις των κοινοτικών κατευθυντήριων γραμμών όσον αφορά την κρατική βοήθεια για την προστασία του περιβάλλοντος, έτσι ώστε να μπορεί να λαμβάνεται κατάλληλαπόψη η ανάγκη ενίσχυσης της ανταγωνιστικής θέσης των ανανεώσιμων πηγών ενέργειας και των ειδικών χαρακτηριστικών τους.

(1) ΕΕ L 329 της 30.12.1993.

(2) COM(97)599 τελικό.